Document ID: 31995D0337

ΑΠΟΦΑΣΗ ΤΗΣ ΕΠΙΤΡΟΠΗΣ
της 25ης Ιουλίου 1995
για την τροποποίηση της απόφασης 92/446/ΕΟΚ περί των ερωτηματολογίων για τις οδηγίες που αφορούν τον τομέα των υδάτων
(Κείμενο που παρουσιάζει ενδιαφέρον για τον ΕΟΧ)
(95/337/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,την οδηγία 76/464/ΕΟΚ του Συμβουλίου της 4ης Μαΐου 1976 σχετικά με τη ρύπανση που προκαλείται από ορισμένες επικίνδυνες ουσίες που εκχέονται στο υδάτινο περιβάλλον της Κοινότητας (1), όπως τροποποιήθηκε τελευταία από την οδηγία 91/692/ΕΟΚ του Συμβουλίου της 23ης Δεκεμβρίου 1991 για την τυποποίηση των εκθέσεων σχετικά με την εφαρμογή ορισμένων οδηγιών για το περιβάλλον (2), και ιδίως το άρθρο 13 παράγραφος 1, καθώς και τις αντίστοιχες διατάξεις σε άλλες οδηγίες αναφερόμενες στο παράρτημα Ι της οδηγίας 91/692/ΕΟΚ,
την οδηγία 75/440/ΕΟΚ του Συμβουλίου της 16ης Ιουνίου 1975 περί της απαιτούμενης ποιότητας των υδάτων επιφανείας που προορίζονται για την παραγωγή ποσίμου ύδατος στα κράτη μέλη (3), όπως τροποποιήθηκε τελευταία από την οδηγία 91/692/ΕΟΚ, και ιδίως το άρθρο 9α,
την οδηγία 80/778/ΕΟΚ του Συμβουλίου της 15ης Ιουλίου 1980 περί της ποιότητας του πόσιμου ύδατος (4), όπως τροποποιήθηκε τελευταία από την οδηγία 91/692/ΕΟΚ, και ιδίως το άρθρο 17α,
την οδηγία 76/160/ΕΟΚ το Συμβουλίου της 8ης Δεκεμβρίου 1975 περί της ποιότητας των υδάτων κολυμβήσεως (5), όπως τροποποιήθηκε τελευταία από την οδηγία 91/692/ΕΟΚ, και ιδίως το άρθρο 13,
Εκτιμώντας:
ότι τα κράτη μέλη υποχρεούνται να συντάσσουν έκθεση για την εφαρμογή ορισμένων κοινοτικών οδηγιών βάσει ερωτηματολογίων ή σχεδίων εκπονημένων από την Επιτροπή, σύμφωνα με τη διαδικασία που προβλέπεται στο άρθρο 6 της οδηγίας 91/692/ΕΟΚ 7
ότι, με την απόφαση 92/446/ΕΟΚ (6), η Επιτροπή καθόρισε τα προσχέδια των ερωτηματολογίων, βάσει των οποίων ζητείται από τα κράτη μέλη να συντάσσουν εκθέσεις για την εφαρμογή των κοινοτικών οδηγιών στον τομέα των υδάτων 7
ότι, λαμβανομένων υπόψη των διαβουλεύσεων με την Επιτροπή, τα ερωτηματολόγια αυτά πρέπει να περιέχουν επεξηγηματικές σημειώσεις και λεπτομερείς πίνακες, ούτως ώστε να καταστούν σαφείς οι υποχρεώσεις των κρατών μελών και οι πληροφορίες που θα παρασχεθούν στην Επιτροπή να είναι κατανοητές, συνεκτικές και συγκρίσιμες 7
ότι, συνεπώς, πρέπει να τροποποιηθεί η απόφαση 92/446/ΕΟΚ της Επιτροπής χωρίς να θιγούν οι προαναφερθείσες υποχρεώσεις σχετικά με τη σύνταξη των εκθέσεων 7
ότι η επιτροπή που έχει συγκροτηθεί βάσει του άρθρου 6 της οδηγίας 91/692/ΕΟΚ δεν εξέφρασε γνώμη εντός της προθεσμίας που είχε καθορίσει ο πρόεδρος της για τα μέτρα που προτείνονται στην παρούσα απόφαση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 92/446/ΕΚ αντικαταστάθηκε από το παράρτημα της εν λόγω απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 25 Ιουλίου 1995.

Labels: 12
15
20